מאיר חברה למכוניות ומשאיות

"מאיר" חברה למכוניות ומשאיות בע"מ היא חברה המייבאת כלי רכב לישראל, ובאמצעות חברות בנות עוסקת בתחומי תחבורה נוספים, כגון השכרת רכב ותחבורה ציבורית, ובתחומים אחרים, בהם נדל"ן. החברה הוקמה ביוני 1967 על ידי מאיר קז, וכאשר נפטר בשנת 1976, הוריש את החברה לבנו, ישראל קז, ובתו נילי ובעלה יעקב שחר. תחילה ייבאה החברה את מכוניות חברת "וולוו" השוודית, שאת הזיכיון לשיווקן בישראל החזיק מאיר קז עוד מתחילת שנות ה-60. עד אז היבואן הרשמי של "וולוו" בישראל עסק בעיקר בשיווק משאיות ואוטובוסים מתוצרת החברה, וחברת "וולוו" החליטה לתת לקז את הזיכיון לשיווק בישראל של כל כלי הרכב שהיא מייצרת. בשנת 1969 בוטלו מכסי מגן שהוטלו על יבוא משאיות ואוטובוסים כדי להגן על הייצור המקומי של מפעלי רכב אשדוד (שפעלה בשותפות עם חברת ליילנד מוטורס הבריטית (Leyland Motors) (אנ')), ונתח השוק של "מאיר" בתחום זה גדל. בשנת 1971 זכתה החברה בפרס הסוכן המצטיין של חברת "וולוו" ברחבי העולם. באותן השנים שווק "וולוו" כרכב יוקרתי ואמין, והוא זכה לחשיפה רבה לאחר שנבחר כרכב שרד לשרי הממשלה ועובדי מדינה בכירים. בשנת 1974 החלה לייבא מכוניות פרטיות מתוצרת חברת "דאף" ההולנדית, שאותה רכשה חברת "וולוו". "דאף" מייצרת משאיות, אך פעילות זו הוחזקה בנפרד, ושהיבואן שלה בישראל היא קבוצת תעבורה, מתחרה עם חברת "מאיר" בשוק המשאיות בישראל. ביולי 1989 זכתה החברה בזיכיון ליבוא רכבי חברת "הונדה" היפנית לישראל. המכוניות שווקו בישראל החל מאפריל 1990, וזכו להצלחה תוך זמן קצר. בשנת 1992 זכתה החברה בזיכיון לייבא גם את אופנועי חברת "הונדה", והחלה מיד בשיווק עשרה דגמי אופנועים שונים של היצרן. בשנת 1995 החלה החברה לייבא את מכוניות "יגואר". בשנת 2016, במסגרת איחוד היבוא של מותגי קבוצת טאטא הועבר יבוא יגואר לחברת המזרח לשיווק מכוניות, יבואנית "לנד רובר". בשנת 1998 קיבלה החברה את הזיכיון ליבוא משאיות מתוצרת חברת "מיצובישי" לישראל, ובשנת 2000 קיבלה את הזיכיון גם ליבוא משאיות תוצרת חברת "רנו", לאחר שהיבואן הקודם פשט את הרגל. שנה אחר כך הגיע נתח השוק שלה בשוק המשאיות בישראל ל-44%. בשנת 2002 רכשה החברה את השליטה בחברת הפניקס אחזקות וחברת הבת שלה הפניקס חברה לביטוח. בשנת 2006 נכנסה החברה לפעילות באירופה, כשהקימה חברת ליסינג בהונגריה, ואחר כך גם בפולין ובטורקיה. בשנת 2007 הוקמה "מאיר נדל"ן", חטיבת הנדל"ן הבינלאומית של קבוצת "מאיר", המרכזת את פעילות הקבוצה בתחומי הנדל"ן המניב והיזמי בישראל ובעולם, כולל בתחום המלונאות. רום שחר, בנם של נילי ויעקב שחר, מונה למנכ"ל מאיר נדל"ן. ביוני 2007 רכשה תמורת כ-30 מיליון יורו 26% מחברת חבס סטאר, העוסקת בהשקעות בתחום הנדל"ן המניב במערב אירופה. בשנת 2012 עברה החברה ארגון כחברת החזקות, של שלוש קבוצות פעילות, רכב, נדל"ן והשקעות. ישראל קז, יעקב שחר ועוזי מור עברו לנהל את חברת ההחזקות. בני הדור השלישי, אבנר קז ואור שחר, החלו לשמש כיושבי ראש משותפים של קבוצת הרכב. אבנר קז, נכדו של מייסד החברה, פעיל במקביל כאיש מחשבים בהקמה ומכירה של חברות הזנק. החברה מייבאת לישראל סוגים רבים של כלי רכב וחלקי חילוף, והם: מכוניות: וולוו, הונדה, פולסטאר משאיות: וולוו, רנו, מיצובישי אוטובוסים: וולוו אופנועים: הונדה ציוד מכני הנדסי: וולוו, הונדה, אטלס קופקו. לחברה שותפויות בחברת התחבורה ציבורית "קווים", סוכנות "הרץ" (ליסינג, השכרת רכב ו"אוטו סנטר" (חברה לכלי רכב מיד שנייה)), מועדון הכדורגל מכבי חיפה מ.כ., חברת "מרכבים" המרכיבה אוטובוסים על שלדות של יצרנים שונים בהם וולוו, חברת המוקדים הטלפוניים "טלכלל" וחברת הבת שלה "BuyMe" וחברת "קוגול יוניטרייד" העוסקת ביבוא צמיגים. אתר האינטרנט הרשמי של מאיר חברה למכוניות ומשאיות דניאל שמיל, רשות ההגבלים תבדוק אם קבוצת מאיר מגבילה תחרות באוטובוסים, באתר TheMarker‏, 21 במאי 2013 שלומית לן, ‏"הרכב האוטונומי עוד רחוק, יעברו לפחות עוד 5 שנים", באתר גלובס, 19 בפברואר 2018 גולן חזני, הפניקס קונה 15% מקבוצת מאיר לפי שווי 3.8 מיליארד שקל, באתר כלכליסט, 15 בספטמבר 2022 מיכאל רוכוורגר, רווח של כחצי מיליארד שקל בשנה: הסיבה להשקעת הפניקס בקבוצת מאיר, באתר TheMarker‏, 18 בספטמבר 2022 גולן חזני, רון פאינרו מגיע לקבוצת מאיר כדי לשנות את ה־DNA ולהכין אותה להנפקה, באתר כלכליסט, 23 בספטמבר 2024 ישעיהו אביעם, נהג המשאית שאימץ את הצנחנים, מעריב, 14 באוקטובר 1976 דובי בן-גדליהו, ‏ספקי הרכב לשרים, באתר גלובס, 3 בינואר 2002 150 מכוניות וולוו נמכרו בישראל, דבר, 28 ביוני 1963 חברה מספרת על עצמה - וולוו, דבר, 19 בינואר 1968 סיכסוך בין השלטון המקומי ומשרד המסחר על איסור יבוא משאיות אשפה, על המשמר, 30 ביולי 1961 הממשלה התחייבה על קניית כלי־רכב מתוצרת "ליילנד", למרחב, 19 ביוני 1969 אבינועם גבע, וולוו -שיתוף פעולה מעולה של טכניקה ושיווק, מעריב, 20 במרץ 1978 חברת "וולוו" מעניקה ה״אוסקר" שלה לסוכן ישראלי, על המשמר, 4 ביוני 1971 יתנו "וולוו" צמוד לפקידים בכירים, מעריב, 13 בפברואר 1978 הוחל בשיווק מכוניות "דאף 66", דבר, 1 באוגוסט 1974 75% ממניות "דאף" בידי "וולוו", דבר, 4 באוקטובר 1974 חברה חדשה לייצור ושיווק רכב כבד, דבר, 24 באפריל 1972 יוחאי רפאלי, רכישת משאיות ב-100 מיליון ד'׳ במחצית 89׳, חדשות, 13 באוגוסט 1989 תמיר שפר, חברת מאיד תשווק את מכוניות הונדה בארץ, חדשות, 17 ביולי 1989 יוחאי רפאלי, מכונית הונדה הוצגה אתמול רשמית בישראל, מעריב, 19 באפריל 1990 מירב ארלוזורוב, המחזור הראשון של הונדה נמכר בדרך ארצה, חדשות, 3 במאי 1990 נווית זומר, מו״מ להכנסת חבות מטרו כשותפה בחטיבת יאמאהה, חדשות, 5 בפברואר 1992 טל אילון, אופנוע מומלץ למתחילים, חדשות, 12 במאי 1993 טל איילון, אופנוע -האח הצעיר במשפחה, חדשות, 27 באוקטובר 1993 דובי בן גדליהו, ‏"המזרח" תקבל זיכיון השיווק של לנדרובר ויגואר בישראל, באתר גלובס, 20 בספטמבר 2016 אורן דורי, יגואר הכריעה: זיכיון היבוא לישראל יעבור מיעקב שחר למשפחת עיני, באתר TheMarker‏, 21 בספטמבר 2016 מלחמות הזכיינים שבדרך, באתר גלובס, 14 בפברואר 1999 דובי בן-גדליהו, ‏חברת מאיר, יבואנית משאיות וולבו ומיצובישי, תשווק גם את משאיות רנו, באתר גלובס, 2 ביולי 2000 אורנה רביב, ‏יבואנית המשאיות האחים אלקון בקשיים; החוב לבנק דיסקונט - כ-20 מיליון דולר, באתר גלובס, 10 באוקטובר 1999 יצחק דנון, ‏רנו לביהמ"ש: נבחר בקרוב מפיץ קבוע למשאיות במקום אלקון, באתר גלובס, 22 בפברואר 2000 אמיר הלמר, שטרום אישר רכישת מניות הפניקס על ידי קבוצת מאיר, באתר TheMarker‏, 24 באפריל 2002 שלומי גולובינסקי, מוולבו לבעלות על קבוצת ביטוח, באתר TheMarker‏, 19 באפריל 2001 דובי בן גדליהו , ‏קבוצת "מאיר" מתרחבת לאירופה: תממן את פעילותה מתקבולי עסקת מכירת הפניקס, באתר גלובס, 5 בספטמבר 2006 דניאל שמיל, חברת הרכב מאיר מתרחבת לפולין ולטורקיה, באתר TheMarker‏, 21 בפברואר 2008 דובי בן-גדליהו, ‏שיתוף פעולה ראשון בין הבנקאות לענף הרכב, באתר גלובס, 11 בספטמבר 2007 רון שטיין ואורי שוסטר, ‏קבוצת מאיר מכרה מניות בהפניקס ונכנסה כשותפה בחברה בת של חבס, באתר גלובס, 13 ביוני 2007 דניאל שמיל, שינוי ארגוני ב"מאיר": אבנר קז ואור שחר ינהלו את קבוצת הרכב; אורי גלבוע פורש, באתר TheMarker‏, 18 בדצמבר 2011 גלית ימיני, דור ההמשך של משפחת קז אינו מתעניין רק בוולוו ובהונדה, באתר TheMarker‏, 28 באוגוסט 2005 אורנה יפת, כלכליסט, אקזיט במתנה: מייסדי BUYME מכרו את חלקם בחברה תמורת 81 מיליון שקל, באתר ynet, 24 במאי 2020